Görbe Estók pákász egy napja

Még sötít van, de má’ szól Hosszú Mari néne kakasa a faluban. Biztos megin róka jár. Nem baj, úgyis indúni kell megnézni a varsákat meg a csapdákat.

Megpiszkáltam a tegnap esti tűz maradékát, már teljesen elhamvadt a fa. Hű, pedig de csípős már a reggel. Hideg már a nádkunyhó is, nyakunkon a tél. Remélem, fennakadt valami a csapdákban, nagyon elnyűttem már a régi subámat.

Hál’Istennek volt néhány hal a varsában, ahogy visszaértem a kunyhóhoz, megraktam újra a tüzet, a köveken megsütöttem őket. Jó lesz reggelire és ebédre is.

Evés után ki kellett mennem a láp szélére, hogy a piócás embernek odaadjam a piócákat, amiket gyűjtöttem. Izenetet hozott Fekete Jóska sógortól, akinek a kunyhója két óra járásra van az enyémtől. Azt izente, nagy bánatban van, mert lyánya született. Na szegíny Ilon, annak se lesz maradása. Nem elég, hogy ilyen nyomorult élete lett, hogy pákász felesége kellett legyen. Arrúl is szót, hogy a komaasszonyának kéne két zsák páka. Megbeszéltük, hogy hozok majd neki.

Láttam pár ígedelem gyerököt is a faluból. A tájékára se szeretek ezeknek menni, nímék úgy lenézi az embert, mintha nem tudnánk megszerzeni azt, amire szükségünk van. Semmit sem tudnak, hangos zajokat csinálva ugrálják körbe a partvidéket, nem gondolva arra, hogy elijesztik a vadakat. Bejjebb kéne kőtöznöm, úgyis keveset járok én a partvidéken, de egyre kevesebb hal úszik a kunyhómnál. Fél napnyi járásra van a következő hely ahol felállíthattam a varsámat, de pirkadatig így is csak pár darab apró hal tévedett bele.

Még a déli harang szava előtt indultam el a Jóskához, megérdeklődni a felesége és a lánygyerek hogyvoltát. Mindig is fijút akartak azok, hogy a pákász életet továbbvigye, úgyse való ilyen fiatal leánynak ez az élet. Ha énrajtam múlna ez, szivesen felnevelném a lyányt, úgyis egyedül élek teljesen a nádasban. Kunyhóm felé menet már hallottam a delet jelző harangot, de új helyet kellett keresnem ahol letelepülni lehet. A helyet óvatosan kell választani, múltko’ álmomban ért az árvíz. Elmosta a tüzemet és elárasztotta a gúnyámat is.

Ebédre megint halat ettem, ebben az időszakában az évnek sok harcsa van errefele. Miután befejeztem bőséges ebédem, kitapostam a nádat az új magaslatra, ahol új kunyhóm terveztem készíteni. Nádat vágtam a falaknak és sarat gyűjtöttem, hogy megerősítsem a falakat. Amit tegnap gyűjtöttem fűzfavesszőt abból kora délután új varsát fontam, még a Sári nénémtől tanultam. Ő tanított engemet mindenre, amit tudok.

Vacsorára még nem készültem el az új kunyhóval, remélhetem csak, hogy az árvíz nem ma ér el engem. Vadat készítettem a tüzön, eztán kihelyeztem a varsám, és néhány csapdát állítottam a rókáknak.